Terwyl Suid-Afrikaners hulle staal vir nog ’n aanslag van infeksies weens verkoue en griep hierdie winter, is die grootste risikofaktor om verkoue te kry, wanneer jy kinders onder 12 het.
“Jong kinders is ’n vrugbare besmettingsbron vir kieme en as hulle by ’n kleuterskool, gewone skool of waar hulle ook al met ander kinders in aanraking kom, is hulle in ’n super-kiemomgewing. Dit maak hulle die volmaakte draers van siekte en om virusse aan te dra.
“Vir ’n ouer met klein kindertjies is dit egter moeilik om na hulself om te sien wanneer hulle siek is aangesien hulle na siek gesinslede moet omsien. Dit maak die hersteltydperk soveel moeiliker – en onaangenamer.
“Mense vra my dikwels of dit enigsins sin het om die verspreiding van die infeksie te probeer keer deur byvoorbeeld ’n masker te dra, maar die mees praktiese manier om jouself (en jou gesin) te beskerm, is om jou hande dikwels behoorlik te was.
“Dit kan die kans dat jy jou kind se verkoue aansteek, met ’n derde tot die helfte verminder. Nog ’n manier is om weg te bly van dokters se wagkamers, noodkamers en die winkels en ook om openbare vervoer so ver moontlik te vermy.
“Gebruik ook jou oordeel rakende jou situasie. As jy swanger is en verskeie griepaanvalle gehad het, of ’n pasgebore baba het, behoort jy werklik ’n masker te dra.
“Die meeste ouers kry moontlik nie genoeg slaap nie, maar dit is noodsaaklik vir ons welsyn; dus moet jy probeer om jou dag versigtig te beplan om te verseker dat jy genoeg tyd in droomland deurbring,” is haar raad.
Van Aswegen sê ’n skoon en stofvrye huis is ewe belangrik. Dit kan dalk die moeite werd wees om ’n lugfiltreerder aan te skaf om die lug in jou huis te suiwer, veral as jou gesin die een golf siektes ná die ander ervaar het.
“Daar is eintlik geen kuur vir die gewone griep of verkoue nie, maar dit kan ouers wat min tyd het, loop om aanvullings te neem wat hul immuunstelsel ’n hupstoot gee. Wees op die uitkyk na dié wat vitamien C, sink en Echinacea bevat, soos Efferflu C en Immune Booster, want as hulle gekombineer word, werk hulle uitstekend om griep en verkoue teen te werk.”
“Wanneer ’n kind teen die ouderdom van ongeveer ses maande begin om ’n werkende immuunstelsel te ontwikkel, is blootstelling aan algemene virusse en kieme nie noodwendig skadelik nie, aangesien dit help om die immuunstelsel te bou en te stimuleer.